CELEX: 62006TA0268
Language: lv
Date: 2008-06-25 00:00:00
Title: Lieta T-268/06: Pirmās instances tiesas 2008. gada 25. jūnija spriedums — Olympiaki Aeroporia Ypiresies /Komisija (Valsts atbalsts — Valsts atbalsts aviosabiedrībām sakarā ar zaudējumiem, kas tika nodarīti ar 2001. gada 11. septembra atentātiem — Lēmums, ar kuru valsts atbalsta shēma daļēji atzīta par nesaderīgu ar kopējo tirgu un uzlikts pienākums atgūt izmaksāto atbalstu — EKL 87. panta 2. punkta b) apakšpunkts — Komisijas 2001. gada 10. oktobra paziņojums par 11. septembra atentātu sekām — Cēloņsakarība starp ārkārtēju notikumu un zaudējumiem — Pienākums norādīt pamatojumu)

2.8.2008   
            
            
               LV
            
            
               Eiropas Savienības Oficiālais Vēstnesis
            
            
               C 197/22
            
         Pirmās instances tiesas 2008. gada 25. jūnija spriedums — Olympiaki Aeroporia Ypiresies/Komisija
   (Lieta T-268/06) (1)
   
   (Valsts atbalsts - Valsts atbalsts aviosabiedrībām sakarā ar zaudējumiem, kas tika nodarīti ar 2001. gada 11. septembra atentātiem - Lēmums, ar kuru valsts atbalsta shēma daļēji atzīta par nesaderīgu ar kopējo tirgu un uzlikts pienākums atgūt izmaksāto atbalstu - EKL 87. panta 2. punkta b) apakšpunkts - Komisijas 2001. gada 10. oktobra paziņojums par 11. septembra atentātu sekām - Cēloņsakarība starp ārkārtēju notikumu un zaudējumiem - Pienākums norādīt pamatojumu)
   (2008/C 197/37)
   Tiesvedības valoda — grieķu
   Lietas dalībnieki
   
      Prasītājs: Olympiaki Aeroporia Ypiresies AE, Atēnas (Grieķija) (pārstāvji — P. Anestis [P. Anestis], advokāts, T. Soueims [T. Soames] un G. Goijetens [G. Goeteyn], solicitors, S. Mavrogenis [S. Mavrogenis] un M. Pinto de Lemos Fermiano Rato [M. Pinto de Lemos Fermiano Rato], advokāti)
   
      Atbildētāja: Eiropas Kopienu Komisija (pārstāvji — E. Rigīni [E. Righini] un I. Čacidžanis [I. Chatzigiannis])
   Priekšmets
   Lūgums atcelt Komisijas 2006. gada 26. aprīļa Lēmumu C(2006) 1580, galīgā redakcija, attiecībā uz valsts atbalsta shēmu C 39/2003 (bijušais NN 119/2002), ko Grieķijas Republika piemēroja par labu gaisa pārvadātājiem saistībā ar zaudējumiem, kas tiem radās laika posmā no 2001. gada 11. līdz 14. septembrim
   Rezolutīvā daļa:
   
               1)
            
            
               atcelt Komisijas 2006. gada 26. aprīļa Lēmuma C(2006) 1580, galīgā redakcija, attiecībā uz valsts atbalsta shēmu C 39/2003 (bijušais NN 119/2002), ko Grieķijas Republika piemēroja par labu gaisa pārvadātājiem saistībā ar zaudējumiem, kas tiem radās laika posmā no 2001. gada 11. līdz 14. septembrim, 1. un 2. pantu tiktāl, ciktāl tajos par nesaderīgu ar kopējo tirgu ir atzīts atbalsts, kas tika piešķirts Olympiaki Aeroporia Ypiresies AE, pirmkārt, sakarā ar zaudējumiem, kas radās saistībā ar lidojuma uz Kanādu 2001. gada 15. septembrī atcelšanu, otrkārt, sakarā ar zaudējumiem saistībā ar tās ārpus Ziemeļatlantijas un Izraēlas tīklu un, treškārt, sakarā ar ieņēmumiem, kas tika zaudēti saistībā ar preču pārvadāšanu, jūtīgo preču iznīcināšanas izdevumiem, papildu izdevumiem saistībā ar preču drošības kontroli, izdevumiem saistībā ar personāla nostrādātajām virsstundām un izdevumiem saistībā ar steidzamiem papildu drošības pasākumiem;
            
         
               2)
            
            
               atcelt Lēmuma C(2006) 1580, galīgā redakcija, 4. pantu tiktāl, ciktāl tajā ir uzlikts pienākums atgūt iepriekšējā punktā minēto atbalstu;
            
         
               3)
            
            
               pārējā daļā prasību noraidīt;
            
         
               4)
            
            
               katrs lietas dalībnieks sedz savus tiesāšanās izdevumus pats.
            
         
      (1)  OV C 294, 2.12.2006.